Антибиотиците са едни от най-често предписваните лекарства за различни здравословни проблеми от настинки, грип до бактериални и гъбични инфекции. Но дали наистина са толкова полезни за човешкото здраве? За да отговорим на този въпрос, трябва да знаем как действат те – действат като бомба в организма. Те стопират причинителя на болестта, но също така унищожават стомашно-чревната флора, съсипват имунната система и почти винаги спомагат за образуване на гъбички в пикочо-половата система. Но това далеч не е пълният списък на вредите от антибиотиците. Наред с това те затрудняват изключително много черния дроб, жлъчката, храносмилателната система, влияят на нервната система, оказват влияние на теглото и сърдечния ритъм. Когато си помислим за всички тези вредни ефекти в нашия организъм, употребата на антибиотик не звучи много добре. Разбира се, не отричаме, че има случаи, когато антибиотикът е наложителен като средство за овладяване на тежко заболяване, но настинка, грип, кандида гъбички и други състояния могат да бъдат овладени с природни средства.
Билковите антибиотици, ако можем така да ги наречем, се познават от векове – още дори когато не е съществувала конвенционалната медицина. Тогава народните лечители са познавали добре билките и растенията и тези знания са били предавани като съкровище на следващото поколение. Това е било така, защото древните хора са осъзнавали, че здравето е изключително важно. Сега много хора започват да се обръщат назад към природата, защото са изгубили доверие в конвенционалната медицина и нейните методи на лечение.
По какво се различават билковите и фармацевтичните антибиотици?
Различават се по две неща основно – по начина на действие в организма и по съставките си.
Фармацевтичните антибиотици имат няколко полезни съставки и куп други, които оказват неблагоприятен ефект върху организма. В направата на таблетката са включени много подобрители, стабилизатори, консерванти, за да могат да държат таблетката здрава за дълго време. Освен това самите полезни съставки във фармацевтичните антибиотици, докато помагат срещу гъбични инфекции имат странични ефекти, които се отразяват на черния дроб, белите дробове, имунната система и други жизненоважни органи и системи в нашия организъм.
Билковите антибиотици имат много повече съставки в сравнение с фармацевтичните. Тези съставки имат ползи за човешкото здраве и не предизвикват тежки странични ефекти. Така например чесънът има над 33 серни съединения, 17 аминокиселини и редица други важни съставки (като алицин!). Но, ако преядете с него, освен лош дъх, може да получите гадене или диария.
Важно е да кажем, че билковите антибиотици действат като естествен стимулатор за организма, а фармацевтичните – като бомба, която унищожава всичко по пътя си.
Вижте 9 напълно естествени природни средства за лечение и превенция на здравето:
Чесънът е един от най-лесните и най-ефективни видове естествени антибиотици, които могат да се използват, без да е нужна рецепта и без да се притеснявате от страничните ефекти. Още по-добре е, че чесънът подхожда на почти всеки тип ястия. Чесънът е добре познато оръжие срещу бактерии, гъбички, вируси и паразити. Едно от най-хубавите неща е, че той не уврежда стомашната флора и не натоварва черния дроб, но определено трябва да помислите и за неприятния дъх, който оставя. Активната съставка на чесъна е алицинът. Алицинът е тайното оръжие, чрез което чесънът се превръща в уникална храна с висок потенциал. Алицинът е вещество, което е отговорно за специфичния аромат на чесъна. Той има силни антибактериални, противогъбични и антиоксидантни свойства. Участва във взаимодействието между клетките, като ги предпазва и стимулира. Чесънът е предпочитан като естествен антибиотик. Той не само не вреди на организма, но и го подпомага като засилва имунната система. Активно се бори против настинки, грип, респираторни проблеми. Използва се и при гъбични, бактериални и вирусни инфекции, тъй като има изключително силни антибактериални и прочистващи свойства.
Алое вера е природен дар, който помага за редица проблеми и заболявания. В листата на това растение има гел, който е уникален и направо чуден, защото в него се съдържат всички полезни и важни витамини, минерали, аминокиселини и много други вещества. Гелът съдържа комплексна бомба от витамини А, В, С, Е и веществата ацеманан, бета ситостерол. Минералите, които се съдържат в него са мед, желязо, натрий, калций, цинк, калий, хром, магнезий и манган. Всички тези полезни нутриенти са безценен източник на десетки ползи за човешкото здраве. Сокът от алое вера има чудесни противоалергични и противовъзпалителни свойства, които действат от вътре навън. Прочиствайки организма от токсините вътре, сокът алое не позволява да се развиват възпалителни реакции в организма. Алое вера действа срещу кандида, Staphylococcus aureus, Pseudomonos aeruginosa и херпес симплекс тип 1 и 2.
Маслото от риган е мощен природен антибиотик, защото билката прочиства бактериите в организма, както и предпазва полезните бактерии – пробиотици – в стомашно-чревната флора. Маслото от риган действа антивирусно и противогъбично като насърчава имунната система. Риганът е мощен антиоксидант. Само един грам от пресен риган има 42 пъти по-голяма антиоксидантна сила в сравнение с ябълките, 30 пъти повече от картофите, 12 пъти повече от портокалите и 4 пъти повече от боровинките. Той успява ефективно да възпрепятства окисляването на клетките в организма и заради това забавя клетъчното стареене. Той е изключително силно средство в борбата с туморните и раковите клетки. Тази билка се използва като мощен антисептик за облекчаване и лечение на кожни възпаления. Бактерицидното действие на лека обуславя ползите от него при простудни заболявания, грип, настинки, също така при кашлица и дихателни проблеми. Той е естествено болкоуспокояващо, заради това е изключително полезен за дамите с менструални болки.
Ехинацея се използва като природен антибиотик в продължение на стотици години. Традиционно тя може да послужи при лечение на голямо разнообразие от инфекции и дори за открити рани, отравяне на кръвта, дифтерия, настинки, грип. Ехинацеята е много предпочитан продукт, който успешно и ефикасно се бори с инфекциите в метаболизма ни. Освен това тя работи в наша полза и като укрепва имунната ни система, за да бъдем по-здрави. Хората, които предпочитат билколечението, я познават добре, като природен антибиотик в помощ на организма при настинка, грип, вирусни инфекции. Ехинацеята успешно противодейства на симптомите на стомашно-чревните неразположения - високата температура, диария, повръщане, отпадналост на организма и липса на тонус. Много често се случва високата температура да не се повлиява от прием на фармацевтични антибиотици и само излишно да товарим организма чрез приема им. Изследвания показват, че ехинацея е чудесна алтернатива като природен продукт, който действа изключително ефикасно точно на тези симптоми.
Мед от манука е може би най-вкусният антибиотик – дар от природата. Употребата на мед от манука доказано убива бактериите и гъбичките, както и стопира гнилостните процеси в стомаха и червата. Изследвания показват, че лекуваните бактерии с мед от манука не развиват никаква резистентност – така както при обикновените фармацевтични антибиотици. Една от най-важните съставки на меда от манука е метилглиоксал. Смята се, че колко по-висока е концентрацията на тази съставка, толкова по-полезен е медът.
Лютив червен пипер – Кайен
Лютивият пипер Кайен е природно лекарство - антибиотик, което е добре познато от много години. Кайен има силни антибиотични ефекти за човешкия организъм, тъй като, от една страна, стопира развитието на бактерии, вируси, гъбички и възпалителни процеси, а, от друга страна, засилва имунната система, за да може тя сама да се защитава от нездравословните атаки. Кайен пиперът е особено ефективен при лечение на вулвовагинит (често срещана инфекция при жените) като силно противогъбично и антибиотично средство. Кайен също така има ползи при респираторни проблеми, настинки, грип, зачервени сливици, температура, запушен нос.
С антибактериалните си свойства ресвератролът се отличава като силен антибиотик от природата. Ресвератролът е много изследвано вещество, тъй като има потенциал за превенция и дори лечение на раковите изменения. Интересното при него е, че ресвератролът всъщност се произвежда в екологично чистите лозя, където гроздето не се пръска с тежки химикали. Когато има нападение на гъбички и паразити по гроздето, то само произвежда ресвератрол – който на практика да се бори срещу нашествениците. Ресвератролът е естествено произведен антибиотик от гроздето и доказано действа изключително добре на организма. Ресвератролът е много полезен за здравето на сърдечно-съдовата система. Повишава нивата на добрия холестерол и предпазва кръвоносните съдове от отлагането на плаки. Намалява възпалителните процеси, дори и хроничните. Помага при лечение на множествена склероза, Алцхаймер и други.
В 21 век джинджифилът е все по-често търсено растение, което се прилага при различни болести и проблеми. Той е предпочитан най-вече, защото има широк спектър от действия, както и това, че е напълно натурален и безвреден продукт. Мощното противогрипно свойство на джинджифила го прави изключително предпочитан натурален антибиотик, особено през студените и дъждовни месеци, когато има вирусни и грипни епидемии. Той действа антисептично като прочиства от свободните радикали, бактериите и вирусите и подкрепя имунната система, за да може тя да се засили и да изпълнява функциите си. По същия начин джинджифилът действа и като противогъбично средство.
В продължение на хиляди години куркума е била използвана в китайската и аюрведа медицина и това не е случайно. Куркумата засилва имунната система като това повишава съпротивителните сили на организма ни. Също така спомага за добрата циркулация на кръвта и дейността на сърдечно-съдовата система. Понижава нивата на вредния холестерол и повишава усвояването на добрия. Коренът от куркума съдържа около 5% есенциални мастни киселини, които поддържат сърдечно-съдовата система. Освен това той е богат на фибри, благодарение на които тялото е стимулирано и улеснено да изкарва свободните радикали и бактерии. Витамините С, Е и К, спомагат за поддържането на сияйна и еластична кожа и коса, и здрави нокти, кости и стави. Коренът съдържа в големи количества минералите – мед, желязо, магнезий и цинк, изключително полезни за общото здраве и правилното функциониране на организма ни. Но основната съставка е куркуминът! Точно той се бори срещу гъбичките, бактериите, паразитите и вирусите в организма.
Нека да обобщим всичко казано до тук със следните думи – употребата на фармацевтичните антибиотици трябва да се избягва, но, ако е наложителна, то тогава взимайте задължително витамини, имуностимуланти и пробиотици, за да предпазите организма, колкото можете повече. Билковите антибиотични средства,от друга страна, трябва да знаете, че работят на принципа наслагване. Така че имайте предвид, че ежедневната им употреба би могла да се води като силна превантивна мярка срещу нездравословните атаки. Още по-чудесно е, ако в допълнение на билковите средства добавим и промяна на начина на живот (особено ако не е здравословен) – намалете захарта, солта; излизайте на разходка всеки ден; консумирайте често вода; намирайте време за релакс.